Netta yugi acku i‘eggen taqcict di taddart. Tawacult-is tes‘a cci ttgalan deg-s ad t-nɣen ma yeǧǧa-asen yelli-tsen, cre‘ yeṭṭef tlata n yiseggasen. Di lewaqet-nni d asemmiḍ neɣ d azeɣal yemma tettazzal ɣer cre‘ tḥerres deg yimzurfa. Inagan akk qqaren belli d tidet d baba, axatar ttemcabiɣ-as aṭas. Mi leḥqen tlata n yisggasen ḥekmen fell-as ad yefk 300 frank i yemma; maca nettat tugi ad ten-teṭṭef, rnan cwiṭ yeḥbes ur zmiren ara ad-as ḥettmen ad iyi-ifek isemis. Deg wass-n teḍbe‘ ɣef unyir-iw ccama n l‘ar, yemma teqḍe‘ layas tger-iyi ɣer umdun n waman isemmḍen, me‘na ur mmuteɣ ara. Tkemmel lecɣal-is xas ur tes‘i ḥed. Am yiḍ am wass: tarda, aqerdec, amcaḍ, tullma d uẓeṭṭa n taduḍut.